钦定古今图书集成/历象汇编/庶征典/第103卷 > 《管窥辑要》 > 《霜占》
## 钦定古今图书集成/历象汇编/庶征典/第103卷 > 《管窥辑要》 > 《霜占》

霜者，季秋始降，阳气育物，阴气杀伐。霜者，天地之刑
杀也。

“霜在草根土隙”，而不著木叶高处者，刑罚专施于下
贱，而无所伸也。

冬三月，无霜，虫不蛰，来年蝗虫蝖蟘，伤害五谷，万物
不成，人灾疫。

“冬，霜不杀草木，夏而降。”主政令苛，诛伐不行。

霜附草木不下，诛伐不原。

“《霜》反在草木”，下不教而诛。

《霜伤谷》，诛伐不由君。出在臣下。夏杀五谷必兴兵，妄
诛亡法身灾。

冬霜杀麦，兹谓不仁，诛伐不原。

“霜附草木”至地，佞人依刑为私贼。

“霜在草根”，上下间隙，不教而诛虐也。

霜伤桑，不祥。

霜非时，杀草木，人大饥，三月大伤草木，其夏有兵，岁
多水，人饥。

年中桃再花，夏有霜。李再花，春有大霜。

凡春霜伤叶花，夏霜伤苗，秋霜伤实，冬霜伤根。伤花
叶则伤小儿，伤苗则伤壮者，伤实则伤老人，伤根则
妇人多死。

冬无霜雪，不出一年，人民相食。

“《霜未罢》而重已霜”，人君缓德而严于刑。

《日中霜未释》，见日而反为霜，此臣行刑不避君，
霜不杀物，臣假君威，或不星而有霜，此臣擅行诛伐。